saka Pemda, sok saka relawan, ning menune ora enak. “Segane beras jatah, rasane kemrotok nyang gulu seret. Lawuhe iwak asin digoreng, kulupe urap-urap. Lha niku, sampeyan deleng dhewe, sekule akeh sing dibuwang,” kandhane Atmo, pendhudhuk kono marang JB. RUGI RONG MILYAR Beda maneh karo sing dialami dening pengusaha konstruksi Haji Mursidi (40), salah sijining wong sugih ing Desa Siring. Bos PT Semangat Joyoboyo kuwi ngalami kapitunan ora kurang saka rong milyar luwih. Sebab gudhange (ambane 2000 M2) sing kebak bahan bangunan kayata pipa, kayu, wesi, semen, barang-barang elektronik kedelep endhut. “Iku aku. Durung pendhudhuk liyane. Neng cedhak kene ana pabrik 14 sing ora bisa operasi. Kepeksa tutup, pegawene padha prei kabeh,” ujare kebak prihatin.